Árið 2017 var afar viðburðarríkt hjá félaginu , unnið var að mörgum krefjandi og stórum verkefnum . Að teknu tilliti til þeirra miklu umsvifa og umbreytinga sem áttu sér stað í eignum félagsins , skilaði það afar góðu uppgjöri fyrir árið 2017 . Hagnaður eftir skatta nam 3.789 milljónum króna . Leigutekjur ársins 2017 námu 6.607 milljónum króna og hækka um 8% frá fyrra ári . Rekstrarhagnaður fyrir matsbreytingar og afskriftir hækkaði einnig um 4% . Á undanförnum árum hefur eignasafn Regins vaxið hratt með arðbærum fjárfestingum í eignasöfnum og minni fasteignafélögum . Árið 2017 snérist aftur á móti að miklu leyti um innri vöxt og nýtingu þeirra verðmæta og tækifæra sem liggja í eignum Regins . Við hyggjumst halda áfram á þeirri braut enda verkefni af þessu eðli arðsöm og henta stjórnkerfi félagsins vel . Það er nauðsynlegt fyrir fasteignafélag eins og Reginn að vera meðvitað um allar breytingar í atvinnulífinu og þróun í efnahagslífinu til að geta tekist á við breytingar í ytra umhverfi sínu . Á hverjum tíma er mikilvægt að vera samstíga atvinnulífinu og geta boðið íslenskum fyrirtækjum hentugar lausnir í húsnæði ásamt því að eðli eignasafnsins sé í takt við þarfir hvers tíma . Í ágúst síðastliðnum keypti Reginn 55% hlut í FM-húsum ehf. , fasteignafélag sem á og rekur grunn - og leikskóla í Hafnarfirði og Garðabæ . Með þessu var Reginn ekki einungis að fara inn í nýja tegund fasteigna heldur var farin ný leið við stækkun á eignasafninu . Stefnt er að því að Reginn kaupi hinn 45% hlutinn á árinu 2018 . Með þessari leið var hægt að fjárfesta í arðbæru verkefni á réttum tímapunkti , lágmarka fjárbindingu og áhættu ásamt því að fara í vegferð með seljanda í endurskipulagningu rekstrar og fjárhagsskipan félagsins . Eitt mikilvægasta verkefni ársins 2017 var þó að forma og koma upp 70 ma.kr. skuldabréfaramma Regins . Undir útgáfurammanum getur Reginn gefið út skuldabréf og aðra fjármálagerninga með mismunandi eiginleika , allt eftir þörfum félagsins og markaðsaðstæðum hverju sinni . Nú þegar hafa farið fram tvö útboð undir rammanum með góðum árangri . Núverandi flokkur er verðtryggður flokkur til 30 ár en fleiri flokkar verða gefnir út eftir því sem markaðsaðstæður þróast . Að lokum vil ég þakka starfsfólki Regins og stjórnendum fyrir vel unnin störf . Með markmið og gildi félagsins að leiðarljósi er Reginn orðið eitt stærsta og öflugusta félag landsins . Einnig þakka ég öllum viðskiptavinum og birgjum félagsins fyrir samstarfið á árinu . Ávarp forstjóra Árið 2017 var gott og jafnframt eitt það viðburðarríkasta frá stofnun félagsins . Árið einkenndist af miklum umsvifum í fjárfestingum og endurbótum í núverandi eignum félagsins . Félagið kynnti endurskoðaða rekstrarspá fyrir árin 2017 – 2020 samhliða uppgjöri þriðja ársfjórðungs . Ástæða endurskoðunar voru fyrirsjáanleg tekjufrávik og lægri EBITDA því samhliða . Frávik voru tilkomin vegna lægri tekna í Smáralind í kjölfar endurskipulagningar . Eitt af mikilvægustu verkefnum félagsins á árinu var undirbúningur og útfærsla á endurfjármögnun félagsins með útgáfu skuldabréfa undir nýjum 70 ma. kr. útgáfuramma sem kynntur var í maí sl . Í framhaldi fór fram fyrsta útboðið undir þessu fyrirkomulagi sem var vel heppnað . Útleiga á árinu gekk vel og var skrifað undir 100 nýja leigusamninga sem alls innihalda 38.000 útleigða fermetra . Tveir þriðju þeirra samninga voru nýir leigusamningar en aðrir voru endurnýjun eldri samninga . Framhald var á góðum árangri við að semja við opinbera aðila um leigu á atvinnuhúsnæði og er staðan nú sú að um 21% af tekjum félagsins eru frá opinberum aðilum . Árið 2017 var mikið fjárfestinga - og framkvæmdaár hjá félaginu Í byrjun vors var undirritaður kaupsamningur um kaup á 55% hlut í fasteignafélaginu FM-hús ehf . FM-hús er gamalgróið og fjárhagslega sterkt fasteignafélag sem á og leigir út fjórar skólabyggingar að Vesturbrú 7 í Garðabæ , Kríuási 1 , Kríuási 2 og Tjarnabraut 30 í Hafnarfirði , auk eignar að Bæjarhrauni . FM-hús hefur verið þróað áfram og hefur félagið fjárfest í eignum og fasteignafélagi á Akureyri þ.e. Njarðarnesi 3 - 7 og Reyki fasteignafélagi ehf. sem á eignir að Glerárgötu 26 , 30 og 32 . Áætlað er að á árinu 2018 muni félagið renna að fullu inn í samstæðu Regins með kaupum þess á öllu hlutafé FM-húsa . Þrjár minni eignir , Vatnagarðar 10 , Selhella 13 og hæð að Þverholti 14 voru keyptar á árinu . Áfram var unnið að endurskipulagningu og uppfærslu á verslanamiðstöðinni Smáralind og sér nú fyrir endann á þeim framkvæmdum . Mikið bar á opnun alþjóðlegu verslanakeðjanna Zara og H & M sl. haust og hefur rekstur þeirra gengið vonum framar . Mikil aukning hefur verið á gestafjölda í Smáralind en á sl. þremur árum hefur gestum fjölgað um 24% . Byggingar á Hafnartorgi fóru á að taka á sig mynd á árinu og eru nú öll húsin nánast fokheld . Félagið fékk fyrstu rýmin afhent í desember . Unnið er að útleigu Hafnartorgs og gengur það vel . Síðastliðið haust var ákveðið að kaupa fasteignir á öðrum reit á Austurhafnarsvæðinu þ.e. reit 5b og var gengið frá kaupsamningi í desember síðasliðnum . Um er að ræða um 2.700 fermetra atvinnuhúsnæði á jarðhæð og er unnið að uppbyggingu þess og byrjað að huga að hvaða rekstur verði í einstaka einingum á svæðinu . Með þessum fjárfestingum er félagið komið með mikið forskot á að geta boðið rekstraraðilum upp á hágæða verslana - og veitingahúsnæði á besta stað í miðbæ Reykjavíkur . Fjöldi eigna hefur verið seldur frá félaginu á árinu , tilgangurinn er að þróa og slípa til eignasafnið þannig að það verði sem hagkvæmast í rekstri . Á árinu var undirritað samkomulag um sölu á 50% hlut í félaginu 201 Miðbær ehf. en félagið er eigandi byggingarréttar á lóðum 03 og 04 sunnan Smáralindar í hverfinu sem hefur gengið undir nafninu Smárabyggð . Í lok ársins var skrifað undir samning um einkaviðræður og helstu skilmála um fyrirhuguð kaup á öllu hlutafé dótturfélaga Fast - 1 slhf. , HTO ehf. og Fast - 2 ehf . Stærstu eignir félaganna eru Katrínartún 2 ( turninn Höfðatorgi ) og Borgartún 8 - 16 . Aðrar eignir eru Skúlagata 21 , Vegmúli 3 og Skútuvogur 1 . Samtals telur fasteignasafnið 44 þúsund fermetra ásamt bílakjallara með yfir 600 bílastæðum . Ef af viðskiptunum verður þá verða þetta stærstu viðskipti sem félagið hefur ráðist í . Í árslok er starfsfólk Regins og dótturfélaga alls 27 , þar af eru 6 starfsmenn sem starfa beint við Smáralind og Egilshöll . Stöðugt er unnið að eflingu áhættuvitundar stjórnar og stjórnenda , þróun og uppbyggingu verkferla , styrkingu upplýsingakerfis og því að gera stjórnskipulag hnitmiðara . Hafin er vinna við undirbúning að jafnlaunavottun . Á síðasta ári voru í tvígang haldnir vinnudagar þar sem ýmiss fagleg málefni sem snúa að félaginu og framtíðarverkefnum voru tekin fyrir . Fengnir hafa verið innlendir og erlendir sérfræðingar til að fjalla um m.a . Fjármálamarkaðinn , „ Retail “ markaðinn , Hótelmarkaðinn og Íbúðamarkaðinn – Leigufélög . Þessir vinnudagar hafa mælst vel fyrir og verið okkur innblástur að ýmsu leyti . Stjórn Regins Stjórnarformaður Tómas Kristjánsson Í stjórn frá apríl 2014 Fæðingarár : 1965 Menntun : MBA frá háskólanum í Edinborg 1997 , Cand. Oecon . Hagsmunatengsl : Engin hagsmunatengsl eru við stærstu viðskiptavini félagsins , keppinauta þess eða hluthafa sem eiga meira en 10% í félaginu . Tómas er stjórnarformaður hjá Smárabyggð ehf. en það félag kemur að uppbyggingu íbúðabyggðar sunnan Smáralindar . Smárabyggð ehf. á 50% hlut í félaginu 201 Miðbær ehf. á móti 50% hlut Regins hf. en 201 Miðbær á byggingarétt á lóðunum nr. 03 og 04 á áðurnefndu svæði . Hlutur Regins í 201 Miðbæ ehf. er í söluferli . Einnig leigir Klasi ehf. skrifstofuhúsnæði af dótturfélagi Regins hf. á Suðurlandsbraut 4 en Tómas er stjórnarformaður hjá Klasa . Varaformaður Benedikt K. Kristjánsson Í stjórn frá desember 2012 Fæðingarár : 1952 Menntun : Meistarapróf í kjötiðn og námskeið í verkefna - og rekstrarstjórnun hjá Endurmenntun Háskóla Íslands . Lauk námi hjá Rannsóknarmiðstöð Háskóla Íslands í Góðum stjórnarháttum – Viðurkenndir Stjórnarmenn í mars 2017 . Aðalstarf : Sölu og þjónustufulltrúi hjá Innnes ferskvöru ehf . Formaður Kaupmannsamtaka Íslands . Hlutafjáreign í Reginn hf. : Engin Hagsmunatengsl : Er í aðalstjórn Lífeyrissjóðs Verslunarmanna sem er eigandi að 12.88% hlut í Reginn hf . Meðstjórnandi Albert Þór Jónsson Fæðingarár : 1962 . Menntun : Viðskiptafræðingur , Cand. Oecon frá Háskóla Íslands 1986 og með MCF - meistaragráðu í fjármálum fyrirtækja frá Háskólanum í Reykjavík 2014 . Var áður framkvæmdastjóri hjá FL Group frá 2005 - 2007 , forstöðumaður eignastýringar LSR ( Lífeyrissjóðs starfsmanna ríkisins ) 2001 - 2005 , forstöðumaður verðbréfamiðlunar Fjárvangs hf. 1998 - 2001 , forstöðumaður hjá Landsbréfum í fyrirtækjaráðgjöf og verðbréfamiðlun 1990 - 1998 og fjármálaráðgjafi hjá Glitni – kaupleigu 1986 - 1990 . Önnur stjórnarseta : Gneis ehf. ( stjórnarmaður ) . Hlutafjáreign í Reginn hf. : Albert á 10.000 hluti í félaginu eða 0,0006429% . Hagsmunatengsl : Engin hagsmunatengsl eru við stærstu viðskiptavini félagsins , keppinauta þess eða hluthafa sem eiga meira en 10% í félaginu . Albert leigir skrifstofuhúsnæði í Hlíðasmára 6 af dótturfélagi Regins hf . Meðstjórnandi Í stjórn Regins frá apríl 2014 Fæðingarár : 1964 Menntun : Viðskiptafræðingur Cand. Oecon 1989 og M.S. gráða í viðskiptafræði 2015 frá Háskóla Íslands . Aðalstarf : Forstjóri Happdrættis Háskóla Íslands frá 2010 . Starfsreynsla : Landfestar fjármálastjóri frá 2008 - 2010 , Kaupþing banki hf. sérfræðingur á fjármálasviði samstæðu frá 2007 - 2008 , Debenhams á Íslandi , framkvæmdastjóri 2000 - 2006 , Hagkaup fjármálastjóri frá 1996 - 2000 , Hof eignarhaldsfélag aðalbókari frá 1994 - 1996 og KPMG endurskoðun og bókhald frá 1990 - 1993 . Önnur stjórnarseta : Formaður skólanefndar Verzlunarskóla Íslands frá 2006 , Ofanleiti 1 ehf. ( stjórnarformaður ) frá 2011 , TM frá 2011 ( varastjórn ) , Pfaff hf. 2007 - 2012 ( meðstjórnandi ) . Hlutafjáreign í Reginn hf. : Engin Hagsmunatengsl : Engin hagsmunatengsl eru við stærstu viðskiptavini félagsins , keppinauta þess eða hluthafa sem eiga meira en 10% í félaginu . Meðstjórnandi Sigríður Hrefna Hrafnkelsdóttir Í stjórn frá apríl 2014 Fæðingarár : 1977 Menntun : MBA frá Copenhagen Business School , Héraðsdómslögmaður og Cand. Jur frá Háskóla Íslands . Aðalstarf : Framkvæmdastjóri Einstaklingssviðs hjá Íslandsbanka . Starfsreynsla : Framkvæmdastjóri smásölusviðs Olíuverzlunar Íslands hf. , forstöðumaður fyrir fjárfestingabankasvið Arionbanka , framkvæmdastjóri Skilanefndar og Slitastjórnar Sparisjóðabankans , Senior Vice President , Straumur Fjárfestingabanki . Framkvæmdastjóri , Atlas Ejendommea / s í Kaupmannahöfn . Önnur stjórnarseta : Engin Hlutafjáreign í Reginn hf. : Engin Hagsmunatengsl : Engin hagsmunatengsl eru við stærstu viðskiptavini félagsins , keppinauta þess eða hluthafa sem eiga meira en 10% í félaginu . Varamaður Finnur Reyr Stefánsson Í stjórn frá apríl 2014 Menntun : BS í hagfræði 1992 frá Háskóla Íslands og MBA í fjármálum frá Virgina Tech 1994 . Löggiltur verðbréfamiðlari 2001 . Aðalstarf : Starfar sem annar eigandi Siglu ehf. frá vori 2007 . Starfsreynsla : Framkvæmdastjóri Rekstrarsviðs Glitnis 2006 - 2007 . Framkvæmdastjóri Markaðsviðskipta Íslandsbanka – FBA ( Glitnis banka ) 2000 - 2006 . Sérfræðingur í áhættustýringu Fjárfestingarbanka atvinnulífsins 1998 - 1999 . Sjóðsstjóri verðbréfasjóða og hlutabréfasjóða Landsbréfa 1994 - 1997 . Varamaður í stjórn Regins hf. frá 2014 . Önnur trúnaðarstörf og stjórnarseta : Klasi ehf. og dótturfélög . Ráðgjafi fjármálaráðherra frá 2009 - 2010 . Hagfræðingur hjá Íslandsbanka og Seðlabankanum frá 1999 . Önnur trúnaðarstörf og stjórnarseta : Fjármálaráð . Hlutafjáreign í Reginn hf. : Engin Forstjóri Helgi hefur verið forstjóri félagsins frá því það hóf starfsemi á vormánuðum 2009 . Fæðingarár : 1960 Menntun : M.Sc. í verkfræði frá Danmarks Tekniske Universitet , 1993 . Byggingatæknifræðingur frá Háskólanum í Reykjavík , 1986 . Sviðsstjóri framkvæmdasviðs VSÓ ráðgjafar ehf. og einn af eigendum þess 1989 - 2004 . Núverandi stjórnarseta : Helgi er stjórnarformaður allra dótturfélaga Regins hf. sem eru í fullri eigu félagsins , auk eftirtalinna félaga : 220 Miðbær ehf. , Reykir fasteignafélag ehf. , FM hús ehf. ehf. , Hafnarslóð ehf. og Hörðuvellir ehf. auk þess að vera stjórnarmaður í B38 ehf . Hlutafjáreign : Helgi á 1.521.952 hluti í félaginu í gegnum félagið B38 ehf . Stjórnendur félagsins Eyþór stýrir einingunni Upplýsingar og greining . Hann hefur starfað hjá félaginu frá árinu 2014 við greiningar , upplýsingavinnslu og þátttöku í viðskiptaþróun . Eyþór er meðstjórnandi í Rekstrarfélagi Egilshallar ehf . Auk þessa er Eyþór varamaður í stjórn FM-húsa ehf. , Hafnarslóð ehf. og Hörðuvöllum ehf. og Reykjum fasteignafélagi ehf. . Áður starfaði Eyþór á framkvæmdasviði Vegagerðarinnar sem verkfræðingur B.Sc . Dagbjört er meðstjórnandi í Reykjum fasteignafélagi ehf. , FM-hús ehf. , Hafnarslóð ehf. og Hörðuvöllum ehf . Dagbjört er auk þess varamaður í stjórn 220 Miðbær ehf. og 201 Miðbær ehf. þar sem að Reginn hf. er meðeigandi . Áður starfaði Dagbjört í 6 ár hjá lögmannsstofunni Juris slf. og 3 ár á einkabanka - og lögfræðisviðum Landsbankans hf . Dagbjört lauk meistaraprófi ( mag.jur ) frá lagadeild Háskóla Íslands árið 2007 og námi til öflunar réttinda til héraðsdómslögmanns sama ár . Guðlaug Hauksdóttir Guðlaug er yfirmaður reikningshalds og hefur starfað á fjármálasviði félagsins frá árinu 2010 . Áður hefur Jóhann starfað sem fjármálastjóri Eignarhaldsfélags Smáralindar ehf. , HB Granda hf. og Pharmaco hf . Jóhann var einnig bæjarstjóri Mosfellsbæjar í 8 ár . Jóhann er viðskiptafræðingur Cand.oecon frá Háskóla Íslands 1984 . Páll hefur starfað sem framkvæmdastjóri Regins Atvinnuhúsnæðis frá 2016 . Páll er stjórnarformaður í 201 Miðbær ehf. auk þess að vera varamaður í eftirtöldum dótturfélögum Regins hf. : Reginn Atvinnuhúsnæði ehf. , Kvikmyndahöllin ehf. , Knatthöllin ehf. , RA 5 ehf. , RA 10 ehf. og RA 15 ehf . Páll er byggingaverkfræðingur M.Sc. frá Háskólanum í Reykjavík 2011 og byggingatæknifræðingur frá sama skóla 2009 . Páll er einnig menntaður húsasmiður og hefur lokið bæði sveins - og meistaraprófi . Sturla Gunnar Eðvarðsson Sturla hefur verið framkvæmdastjóri Eignarhaldsfélags og Rekstrarfélags Smáralindar frá árinu 2010 . Sturla var áður framkvæmdastjóri Samkaupa , forstöðumaður verslunarsviðs Flugstöðvar Leifs Eiríkssonar og framkvæmdastjóri Fríhafnarinnar á Keflavíkurflugvelli . Sturla er rekstrarfræðingur frá Samvinnuháskólanum á Bifröst 1992 . Sunna starfar sem framkvæmdastjóri Knatthallarinnar ehf. og Kvikmyndahallarinnar ehf. sem reka Egilshöll í Grafarvogi . Sunna hóf störf hjá félaginu á árinu 2017 . Sunna er stjórnarformaður Rekstrarfélags Egilshallar . Sunna starfaði áður sem framkvæmdastjóri fasteignasviðs Hörpu tónlistar - og ráðstefnuhúss frá 2011 . Auk þessa sat Sunna í framkvæmdaráði Hörpu og stjórn Rekstrarfélagsins Stæði slhf . Sunna hefur lokið B.Sc. í iðnaðartæknifræði frá Háskólanum í Reykjavík árið 2005 . Tinna starfar sem forstöðumaður markaðsmála og stýrir markaðsstarfi Smáralindar og Regins . Tinna hóf störf hjá félaginu á árinu 2017 . Áður starfaði Tinna sem markaðsstjóri hjá Brimborg , markaðsstjóri hjá Nýsköpunarmiðstöð Íslands , framkvæmdastjóri Fífu barnavöruverslunar auk þess að hafa stýrt öðrum smásöluverslunum um árabil . Tinna er með MBA gráðu frá Háskóla Íslands , viðskiptafræðingur með áherslu á markaðssamskipti frá Háskólanum á Bifröst og diploma í mannauðsstjórnun frá EHÍ .